Szakmai alapozó tábor Tordatúron – Gazdasági Tanácsadó Klub
Szakmai alapozó tábor Tordatúron
2019. október 18-20. között került sor az idei Szakmai Alapozó Táborra, Tordatúron. Az idei táborban a GTK diákjai adománygyűjtő projektet dolgoztak ki a Kerúb Egyesület számára, amelyek bemutatására vasárnap került sor.
Pénteken a féléves programot, illetve a fontosabb irányelveket ismertették a GTK koordinátorai, Szász Levente és Rácz Béla Gergely, ezt a szenior tagok iparágeligazítója követte. Este az ismerkedős és csapatépítő játékoké volt a főszerep.
Szombaton International Business témakörben tartott bevezető előadást Szász Levente és Rácz Béla Gergely, GTK koordinátorok, amelyet egy pénzügyi alapok képzés követett szintén a koordinátorok vezetésével. Délután Éltes Rita alumni tag prezentációs képzésére került sor, ezután pedig a szenior tagok meséltek az esettanulmányi versenyeken szerzett tapasztalataikról és tanácsokkal látták el a junior tagokat. Ezt követően ismertették az esettanulmányt, amit másnap reggelig dolgoztak ki az aktív tagok.
Vasárnap reggel a bemutatók után a koordinátorok és a szenior tagok értékelték ki az esetmegoldásokat, majd elosztották a csapatokat, akik a budapesti ESET Start versenyen képviselhetik a GTK-t.
Közzétéve: 2019 október 21.